《伏睹三兄文会之乐皆见于诗不肖屏居山间颇以不获陪末从为歉辄继高韵聊以自叙云尔。》
宋代·洪拟

老去谩将书作伴，平生不喜酒为名。倦游落落忘尘事，清梦时时入化城。

纵有诗骚浑漫与，回看波浪亦堪惊。赤城从阻陪高会，深自怜馀不及情。

作者简介：（1071—1145）宋镇江丹阳人，字成季，一字逸叟。先本姓弘，避南唐讳改。哲宗绍圣元年进士。历国子博士、监察御史，进侍御史。王黼、蔡京用事，拟中立无所附会。高宗时，累迁吏部尚书。自南渡后，法无见籍，吏随事立文，拟以旧法及续降指挥详定成《七司敕令》。以直言罢，复起知温州。卒谥文宪。有《净智先生集》、《杜甫诗注》。